《归至中途复有北行之役因赋》
清代·蕴端

夜见旄头闪闪明，羽书烽火乱纵横。孤身方就南归计，半路重登北去程。

倦数客途嫌马慢，寒添风力压裘轻。迂儒敢道从军苦，从古高阳有郦生。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。